arnastofnun/IGC-2024 huggingface dataset:
S-17/2008

Mál þetta, sem dómtekið var 9. apríl sl., höfðaði lögreglustjórinn á Vestfjörðum með ákæru 14. febrúar 2008 á hendur ákærða, M-kk-þgf K-kk-þgf G-kk-þgf, kt. ....., til heimilis að Móatúni 13, Tálknafirði,

„fyrir brot á lögum um áhafnir íslenskra fiskiskipa, varðskipa, skemmtibáta og annarra skipa og lögum um lögskráningu sjómanna, með því að hafa, laugardaginn 12. janúar 2008, sem skipstjóri á línubátnum Kópur BA-175, sknr. 1063, 252,6 brúttórúmlesta fiskiskipi, lengd 34,86 metrar, með 640 kW vél, lagt skipinu úr höfn á Tálknafirði og siglt því til veiða án þess um borð væri maður með vélavarðarréttindi og án þess að færa lögskráningarbók um borð, en landhelgisgæslan kom að bátnum að veiðum þann 14. janúar 2008 á stað 65°17'N - 25°21'V, eða 25 sjómílur SV af Bjargtöngum.

Telst þetta varða við 3. tl. a-liðar 3. mgr. 12. gr., sbr. 20. gr. laga nr. 30/2007 og 4. tl. 7. gr. og 2. mgr. 12. gr., sbr. 17. gr., laga nr. 43/1987.

Þess er krafist að ákærði verði dæmdur til refsingar.“

I.

Fyrirkall í máli þessu var gefið út 21. febrúar 2008 og var það birt fyrir ákærða 28. sama mánaðar. Við fyrirtöku málsins 9. apríl sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991.

Samkvæmt áðurgreindri lagagrein þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða teljast því sönnuð og varða þau við tilgreind lagaákvæði í ákæru.

II.

Samkvæmt vottorði sakaskrár ríkisins hefur ákærða ekki áður verið gerð refsing.

Refsing ákærða þykir að brotum hans virtum hæfilega ákveðin 50.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri máls þessa.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, M-kk-nf K-kk-nf G-kk-nf, greiði 50.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

K-kk-nf H-kk-nf
S-23/2008

Mál þetta, sem dómtekið var 7. maí sl., höfðaði lögreglustjórinn á Vestfjörðum með ákæru 7. apríl 2008 á hendur ákærða, A-kk-þgf K-kk-þgf, kt. ..., til heimilis að Góuholti 8, Ísafirði,

„fyrir brot gegn lögum um lögskráningu sjómanna, siglingalögum, lögum um atvinnuréttindi skipstjórnarmanna og lögum um atvinnuréttindi vélstjórnarmanna með því að hafa í 15 skipti í ágústmánuði árið 2007, sem skipstjóri á Strák SK-126, sknr. 100, sem er 100,65 brúttórúmlesta fiskiskip með 313 kW vél, lagt skipinu úr höfn frá Sauðárkróki án þess sjá til þess að áhöfn skipsins, alls fimm menn, væri lögskráð um borð og án þess að þrír áhafnarmeðlimir væru með lögboðna slysatryggingu og fyrir að halda úr höfn í umrædd sinn á skipinu vanmönnuðu þar sem að ekki voru um borð stýrimaður og vélavörður með gild atvinnuréttindi.

Telst þetta varða við 2., 4., 5., og 6. gr. sbr. 17. gr. laga um lögskráningu sjómanna nr. 43/1987 sbr. 1. gr. laga nr. 55/2001 og 4. gr. I.a laga nr. 112/1984 um atvinnuréttindi skipstjórnarmanna á íslenskum skipum, og 3. mgr. ákvæðis til bráðabirgða, sbr. 15. gr. laga nr. 76/2001, b-lið 1. mgr. 2. gr., sbr. 3. tl. 3. gr., sbr. 1. mgr. 14. gr., laga um atvinnuréttindi vélfræðinga, vélstjóra og vélavarða á íslenskum skipum nr. 113/1984, og 1. mgr. 6. gr. og 2. mgr. 172. gr., sbr. 241. gr. siglingarlaga nr. 34/1985.

Þess er krafist að ákærði verði dæmdur til refsingar.“

I.

Fyrirkall í máli þessu var gefið út 17. apríl 2008 og var það birt fyrir ákærða sama dag. Við fyrirtöku málsins 7. maí sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991.

Samkvæmt áðurgreindri lagagrein þykir mega jafna útivist ákærða til játningar hans, enda fær sú niðurstaða stoð í gögnum málsins. Brot ákærða teljast því sönnuð og varða þau við tilgreind lagaákvæði í ákæru.

II.

Samkvæmt vottorði sakaskrár ríkisins gekkst ákærði 21. janúar 2004 undir viðurlagaákvörðun fyrir dómi þess efnis að hann greiddi 150.000 króna sekt vegna brota gegn lögum um lögskráningu sjómanna, lögum um atvinnuréttindi skipstjórnarmanna á íslenskum skipum og lögum um atvinnuréttindi vélfræðinga, vélstjóra og vélavarða á íslenskum skipum.

Með vísan til sakaferils ákærða og að brotum hans virtum þykir refsing hans hæfilega ákveðin 220.000 króna sekt til ríkissjóðs og komi sextán daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri máls þessa.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, A-kk-nf K-kk-nf, greiði 220.000 króna sekt til ríkissjóðs og komi sextán daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

K-kk-nf H-kk-nf
S-25/2008

Mál þetta, sem þingfest var 4. júní sl., höfðaði lögreglustjórinn á Vestfjörðum með ákæru 7. apríl 2008 á hendur ákærða, X, kt. ...;

„fyrir líkamsárás, með því að hafa aðfaranótt sunnudagsins 11. júní 2006, í anddyri Félagsheimilisins Víkurbæ (sic), Bolungarvík, bitið Y, kt. ..., í litla fingur hægri handar, með þeim afleiðingum að hann hlaut 2ja sentimetra skurð á litla fingur hægri handar.

Telst þetta varða við 1. mgr. 217. gr. almennra hegningarlaga nr. 19/1940, sbr. 11. gr. laga nr. 20/1981 og 110. gr. laga nr. 82/1998.

Í málinu gerir G-kk-nf S-kk-nf, hdl., f..h. Y, kröfu á hendur ákærða um greiðslu skaðabóta að fjárhæð kr. 716.013.“

I.

Mál þetta var þingfest 4. júní 2008 að ákærða fjarstöddum. Hinn 7. júlí sl. mætti ákærði hins vegar fyrir dóm að tilhlutan lögreglu og óskaði eftir því að B-kk-nf J-kk-nf hrl. yrði skipaður verjandi sinn í málinu og varð dómari við þeirri ósk ákærða. Var málinu því næst frestað svo ákærða gæfist færi á að ráðfæra sig við skipaðan verjanda.

II.

Í ákæru lögreglustjórans á Vestfjörðum er ekki gerð krafa um refsingu, svo sem greina ber skv. d-lið 1. mgr. 116. gr. laga nr. 19/1991 um meðferð opinberra mála. Þar sem um ófrávíkjanlegt formskilyrði er að ræða er ekki önnur leið fær, sbr. 1. mgr. 117. gr. sömu laga, en vísa máli þessu sjálfkrafa frá dómi.

Samkvæmt yfirlýsingu sækjanda í framlögðu bréfi hans til dómsins frá 8. apríl sl. féll enginn sakarkostnaður til á rannsóknarstigi málsins. Þá þykja ekki efni til að úrskurða skipuðum verjanda ákærða þóknun í ljósi þess að hann var fyrst skipaður til að gegna starfanum 7. júlí sl. og hefur enn ekki sótt þing í málinu.

Úrskurð þennan kveður upp K-kk-nf H-kk-nf héraðsdómari.

Ú R S K U R Ð A R O R Ð :

Máli þessu er vísað sjálfkrafa frá dómi.

K-kk-nf H-kk-nf
S-26/2008

Mál þetta, sem dómtekið var 13. maí sl., höfðaði lögreglustjórinn á Vestfjörðum með ákæru 7. apríl 2008 á hendur ákærða, S-kk-þgf G-kk-þgf A-kk-þgf, kt. ..., til heimilis að Góuholti 8, Ísafirði;

„fyrir brot gegn lögum um lögskráningu sjómanna, siglingalögum, lögum um atvinnuréttindi skipstjórnarmanna og lögum um atvinnuréttindi vélstjórnarmanna með því að hafa mánudaginn 27. ágúst 2007, sem skipstjóri á Strák SK-126, sknr. 100, sem er 100,65 brúttórúmlesta fiskiskip með 313 kW vél, lagt skipinu úr höfn frá Sauðárkróki án þess sjá til þess að áhöfn skipsins, alls fimm menn, væri lögskráð um borð og án þess að þrír áhafnarmeðlimir væru með lögboðna slysatryggingu og fyrir að halda úr höfn í umrætt sinn á skipinu vanmönnuðu þar sem að ekki voru um borð stýrimaður og vélavörður með gild atvinnuréttindi.

Telst þetta varða við 2., 4., 5., og 6. gr. sbr. 17. gr. laga um lögskráningu sjómanna nr. 43/1987 sbr. 1. gr. laga nr. 55/2001 og 4. gr. I.a laga nr. 112/1984 um atvinnuréttindi skipstjórnarmanna á íslenskum skipum, og 3. mgr. ákvæðis til bráðabirgða, sbr. 15. gr. laga nr. 76/2001, b-lið 1. mgr. 2. gr., sbr. 3. tl. 3. gr., sbr. 1. mgr. 14. gr., laga um atvinnuréttindi vélfræðinga, vélstjóra og vélavarða á íslenskum skipum nr. 113/1984, og 1. mgr. 6. gr. og 2. mgr. 172. gr., sbr. 241. gr. siglingarlaga nr. 34/1985.

Þess er krafist að ákærði verði dæmdur til refsingar.“

I.

Ákærði kom fyrir dóm 13. maí sl. og viðurkenndi brot sín eins og þeim er lýst í ákæru. Tók ákærði fram að honum hefði láðst að fara yfir skráningar á umrætt skip er hann tók við því af föður sínum og fór í sjóferð þá sem í ákæru greinir.

Játning ákærða er í samræmi við gögn málsins. Brot hans teljast því sönnuð og varða þau við tilgreind lagaákvæði í ákæru. Samkvæmt þessu þykja vera efni til að leggja dóm á málið á grundvelli 125. gr. laga nr. 19/1991.

II.

Samkvæmt vottorði sakaskrár ríkisins hefur ákærði ekki gerst sekur um refsiverða háttsemi sem áhrif hefur á ákvörðun refsingar í máli þessu.

Refsing ákærða þykir að brotum hans virtum hæfilega ákveðin 110.000 króna sekt til ríkissjóðs og komi átta daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri máls þessa.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, S-kk-nf G-kk-nf A-kk-nf, greiði 110.000 króna sekt til ríkissjóðs og komi átta daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

K-kk-nf H-kk-nf
S-33/2008

Mál þetta, sem dómtekið var 8. júlí sl., höfðaði lögreglustjórinn á Vestfjörðum með ákæru 22. maí 2008 á hendur ákærða, A-kk-þgf M-kk-þgf M-kk-þgf, kt. ......, til heimilis að Hjallavegi 21, Suðureyri;

„fyrir brot á siglingalögum, með því að hafa að kvöldi sunnudagsins 9. mars 2008, sem skipstjóri á vélbátnum Kristjáni ÍS-816, verið við stjórn bátsins undir áhrifum áfengis (vínandamagn í blóði 2,00‰) en lögreglan handtók hann við komu hans til hafnar á Suðureyri mánudaginn 10. mars 2008.

Telst þetta varða við 2. mgr., sbr. 3. mgr. 238. gr. siglingalaga nr. 34/1985.

Þess er krafist að ákærði verði dæmdur til refsingar og til sviptingar skipstjórnarréttindum skv. 238. gr. a siglingalaga nr. 34/1985, sbr. lög nr. 101/2006.“

I.

Ákærði kom fyrir dóm 8. júlí sl. og viðurkenndi brot sitt eins og því er lýst í ákæru. Játning ákærða er í samræmi við gögn málsins. Brot hans telst því sannað og varðar það við tilgreind lagaákvæði í ákæru. Samkvæmt þessu þykja vera efni til að leggja dóm á málið á grundvelli 125. gr. laga nr. 19/1991.

II.

Samkvæmt vottorði sakaskrár ríkisins hefur ákærði ekki gerst sekur um refsiverða háttsemi sem áhrif hefur á ákvörðun refsingar í máli þessu.

Refsing ákærða þykir að broti hans virtu hæfilega ákveðin 80.000 króna sekt til ríkissjóðs og komi sex daga fangelsi í stað sektarinnar verði hún eigi greidd innan fjögurra vikna frá birtingu dómsins.

Í ákæru er þess meðal annars krafist að ákærði verði sviptur skipstjórnarréttindum skv. 238. gr. a siglingalaga nr. 34/1985. Þá háttsemi ákærða að vera við stjórn fyrrgreinds báts undir svo miklum áhrifum áfengis er í ákæru greinir, en alkóhólmagn í blóðsýni sem ákærði gaf í þágu rannsóknar málsins mældist 2,00‰, verður að meta sem sérstaklega miklar sakir í skilningi 1. mgr. 238. gr. a siglingalaga nr. 34/1985. Verður ákærði því sviptur skipstjórnarréttindum á grundvelli tilvitnaðrar lagagreinar í þrjá mánuði frá birtingu dóms þessa að telja. Á því tímabili er honum jafnframt óheimilt að gegna stýrimannsstöðu.

Samkvæmt 1. mgr. 165. gr. laga nr. 19/1991 um meðferð opinberra mála skal dæma ákærða til greiðslu alls sakarkostnaðar. Með vísan til framlagðs sakarkostnaðaryfirlits og fylgigagna þess dæmist ákærði til að greiða 20.680 krónur vegna töku blóð- og þvagsýna og 36.050 krónur vegna rannsóknar á sýnunum. Þá greiði hann ennfremur þóknun skipaðs verjanda síns, B-kk-ef J-kk-ef hrl., sem hæfilega þykir ákveðin 55.776 krónur að virðisaukaskatti meðtöldum. Ákærði greiði því samtals 112.506 krónur í sakarkostnað.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, A-kk-nf M-kk-nf M-kk-nf, greiði 80.000 króna sekt til ríkissjóðs og komi sex daga fangelsi í stað sektarinnar verði hún eigi greidd innan fjögurra vikna frá birtingu dómsins.

Ákærði er sviptur skipstjórnarréttindum í þrjá mánuði frá birtingu dóms þessa að telja.

Ákærði greiði 112.506 krónur í sakarkostnað.

K-kk-nf H-kk-nf
S-40/2008

Mál þetta, sem dómtekið var 7. júlí sl., höfðaði ríkissaksóknari með ákæru 2. júní 2008 á hendur ákærða, E-kk-þgf G-kk-þgf G-kk-þgf, kt. ..., til heimilis að Hrannargötu 4, Ísafjarðarbæ;

„fyrir brot gegn valdstjórninni, með því að hafa aðfaranótt föstudagsins 15. febrúar 2008, á lögreglustöðinni við Hafnarstræti 1, Ísafirði, ítrekað haft uppi líflátshótanir og hótanir um líkamsmeiðingar í garð lögreglumannanna J-kk-ef S-kk-ef H-kk-ef og Þ-kk-ef L-kk-ef Þ-kk-ef, sem þar voru að skyldustörfum, en ákærði lét meðal annars þau orð falla að þetta væri þeirra síðasta vakt og þeir væru búnir að vera, þeir væru báðir dauðir og yrðu báðir drepnir ...

Telst þetta varða við 1. mgr. 106. gr. almennra hegningarlaga nr. 19/1940, sbr. 11. gr. laga nr. 101/1976 og 1. gr. laga nr. 25/2007.

Þess er krafist að ákærði verði dæmdur til refsingar.“

I.

Ákærði kom fyrir dóm 7. júlí sl. og viðurkenndi brot sitt eins og því er lýst hér að framan. Játning ákærða er í samræmi við gögn málsins. Brot hans telst því sannað og varðar það við tilgreint lagaákvæði í ákæru. Samkvæmt þessu þykja vera efni til að leggja dóm á málið á grundvelli 125. gr. laga nr. 19/1991 um meðferð opinberra mála.

II.

Samkvæmt vottorði sakaskrár ríkisins gekkst ákærði í febrúar sl. undir viðurlagaákvörðun fyrir dómi vegna umferðarlagabrots.

Eins og áður er getið játaði ákærði sök við þingfestingu málsins. Þá liggur fyrir að eftir að hann var látinn laus úr haldi lögreglu hafðist hann ekkert að til að fylgja eftir hótunum sínum gagnvart lögreglumönnunum tveimur. Samkvæmt því og að broti ákærða að öðru leyti virtu þykir refsing hans hæfilega ákveðin 45 daga fangelsi. Eftir atvikum, og að því athuguðu sem áður segir um sakaferil ákærða, þykir með heimild í 57. gr. almennra hegningarlaga nr. 19/1940 rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Engan sakarkostnað leiddi af rannsókn og rekstri máls þessa.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, E-kk-nf G-kk-nf G-kk-nf, sæti fangelsi í 45 daga en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

K-kk-nf H-kk-nf.
S-41/2008

Mál þetta, sem dómtekið var 8. ágúst sl., höfðaði ríkissaksóknari með ákæru 3. júní 2008 á hendur ákærða, H-kk-þgf M-kk-þgf M-kk-þgf, kt. ....., til heimilis að Túngötu 15, Vesturbyggð;

„fyrir brot gegn valdstjórninni með því að hafa aðfaranótt sunnudagsins 1. júlí 2007, á hafnarsvæðinu við Bíldudalshöfn í Vesturbyggð, hótað héraðslögreglumönnunum I-kk-þgf Ó-kk-þgf S-kk-þgf og H-kvk-þgf G-kvk-þgf, sem þar voru við skyldustörf, lífláti með því að segja: „Þið eruð dauð“ og „Ég kem með lið á morgun og við drepum ykkur öll“.

Telst þetta varða við 1. mgr. 106. gr. almennra hegningarlaga nr. 19/1940, sbr. lög nr. 101/1976 og lög nr. 82/1998 og lög nr. 25/2007.

Þess er krafist að ákærði verði dæmdur til refsingar.“

I.

Ákærði kom fyrir dóm 8. ágúst sl. og viðurkenndi brot sitt eins og því er lýst hér að framan. Játning ákærða samrýmist gögnum málsins. Brot hans telst því sannað og varðar það við tilgreint lagaákvæði í ákæru. Samkvæmt þessu þykja vera efni til að leggja dóm á málið á grundvelli 125. gr. laga nr. 19/1991 um meðferð opinberra mála.

II.

Ákærði játaði sök við þingfestingu málsins. Þá hefur hann samkvæmt vottorði sakaskrár ríkisins ekki gerst sekur um refsiverða háttsemi sem áhrif hefur á ákvörðun refsingar í málinu. Með vísan til þessa og að broti ákærða virtu þykir refsing hans hæfilega ákveðin 30 daga fangelsi. Eftir atvikum þykir með heimild í 57. gr. almennra hegningarlaga nr. 19/1940 rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Engan sakarkostnað leiddi af rannsókn og rekstri máls þessa.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, H-kk-nf M-kk-nf M-kk-nf, sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

K-kk-nf H-kk-nf.
S-43/2008

Mál þetta, sem dómtekið var 7. júlí sl., höfðaði lögreglustjórinn á Vestfjörðum með ákæru 11. júní 2008 á hendur ákærða, A-kk-þgf Þ. J-kk-þgf, kt. ......, til heimilis að Bakkastíg 8a, Bolungarvík.

„fyrir brot á lögum um áhafnir íslenskra fiskiskipa, varðskipa, skemmtibáta og annarra skipa, með því að hafa, mánudaginn 17. mars 2008, sem skráður skipstjóri á fiskiskipinu Þórey HU-015, sknr. 2480, 5,98 brúttórúmlesta fiskiskipi, lengd 8,99 metrar, með 257 kW vél, siglt skipinu til veiða án þess um borð væru menn með skipstjórnar- og vélavarðarréttindi og án þess að vera með atvinnuskírteini um borð, en landhelgisgæslan kom að bátnum að veiðum þann 17. mars 2008 á stað 66°16'N - 23°44'V, eða 7,8 sjómílur NV af Deild.

Telst þetta varða við 5. mgr. 8. gr., 1. mgr. og 1. tl. a-liðar 3. mgr. 12. gr., sbr. 20. gr. laga nr. 30/2007.

Þess er krafist að ákærði verði dæmdur til refsingar.“

I.

Fyrirkall í máli þessu var gefið út 18. júní 2008 og var það birt fyrir ákærða 23. sama mánaðar. Við fyrirtöku málsins 7. júlí sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991.

Samkvæmt áðurgreindri lagagrein þykir mega jafna útivist ákærða til játningar hans, enda samrýmist sú niðurstaða gögnum málsins. Brot ákærða teljast því sönnuð og varða þau við tilgreind lagaákvæði í ákæru.

II.

Samkvæmt vottorði sakaskrár ríkisins hefur ákærði ekki gerst sekur um refsiverða háttsemi sem áhrif hefur á ákvörðun refsingar í máli þessu.

Refsing ákærða þykir að brotum hans virtum hæfilega ákveðin 60.000 króna sekt til ríkissjóðs og komi sex daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri máls þessa.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, A-kk-nf Þ. J-kk-nf, greiði 60.000 króna sekt til ríkissjóðs og komi sex daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

K-kk-nf H-kk-nf
S-44/2008

Mál þetta, sem dómtekið var 8. ágúst sl., höfðaði lögreglustjórinn á Vestfjörðum með ákæru 11. júní 2008 á hendur ákærða, Ó-kk-þgf H-kk-þgf G-kk-þgf, kt. ..., til heimilis að Aðalstræti 9, Patreksfirði,

„fyrir brot á lögum um áhafnir íslenskra fiskiskipa, varðskipa, skemmtibáta og annarra skipa, með því að hafa, mánudaginn 10. mars 2008, sem skráður skipstjóri á fiskiskipinu Valgerði BA-045, sknr. 2340, 60,72 brúttórúmlesta fiskiskipi, lengd 17,81 metrar, með 336 kW vél, lagt skipinu úr höfn frá Patreksfirði og siglt því til veiða án þess um borð væru menn með nægjanleg skipstjórnar-, yfirvélstjórnar- og vélavarðarréttindi og án þess að um borð væri stýrimaður, en landhelgisgæslan kom að bátnum að veiðum þann 10. mars 2008 á stað 64°53'N - 24°05'V, eða 1 sjómílu V af Öndverðarnesi.

Telst þetta varða við 1. mgr. 12. gr., b-lið 1. mgr. 12. gr., og 3. tl. a-liðar 3. mgr. 12. gr., sbr. 20. gr. laga nr. 30/2007.

Þess er krafist að ákærði verði dæmdur til refsingar.“

I.

Fyrirkall í máli þessu var gefið út 8. júlí 2008 og birt fyrir ákærða 21. sama mánaðar. Við fyrirtöku málsins 8. ágúst sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991.

Samkvæmt áðurgreindri lagagrein þykir mega jafna útivist ákærða til játningar hans, enda samrýmist sú niðurstaða gögnum málsins. Brot ákærða teljast því sönnuð og varða þau við tilgreind lagaákvæði í ákæru.

II.

Samkvæmt vottorði sakaskrár ríkisins hefur ákærða ekki áður verið gerð refsing.

Refsing ákærða þykir að brotum hans virtum hæfilega ákveðin 80.000 króna sekt til ríkissjóðs og komi sex daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri máls þessa.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, Ó-kk-nf H-kk-nf G-kk-nf, greiði 80.000 króna sekt til ríkissjóðs og komi sex daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

K-kk-nf H-kk-nf
S-45/2008

Mál þetta, sem dómtekið var 8. ágúst sl., höfðaði lögreglustjórinn á Vestfjörðum með ákæru 11. júní 2008 á hendur ákærða, J-kk-þgf H-kk-þgf, kt. ..., til heimilis að Aðalstræti 121, Patreksfirði,

„fyrir brot á lögum um áhafnir íslenskra fiskiskipa, varðskipa, skemmtibáta og annarra skipa, með því að hafa, mánudaginn 10. mars 2008, sem skráður skipstjóri á fiskiskipinu Brimnes BA-800, sknr. 1527, 75,52 brúttórúmlesta fiskiskipi, lengd 21,31 metrar, með 447 kW vél, siglt skipinu til veiða án þess um borð væri maður með nægjanleg réttindi til yfirvélstjórnar, en landhelgisgæslan kom að bátnum að veiðum þann 10. mars 2008 á stað 64°53'N - 024°05'V, eða 1,9 sjómílur NA af Öndverðanesi.

Telst þetta varða við 3. tl. a-liðar 3. mgr. 12. gr., sbr. 20. gr. laga nr. 30/2007.

Þess er krafist að ákærði verði dæmdur til refsingar.“

I.

Fyrirkall í máli þessu var gefið út 8. júlí 2008 og var það birt fyrir ákærða 21. sama mánaðar. Við fyrirtöku málsins 8. ágúst sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991.

Samkvæmt áðurgreindri lagagrein þykir mega jafna útivist ákærða til játningar hans, enda samrýmist sú niðurstaða gögnum málsins. Brot ákærða telst því sannað og varðar það við tilgreind lagaákvæði í ákæru.

II.

Samkvæmt vottorði sakaskrár ríkisins hefur ákærða ekki áður verið gerð refsing.

Refsing ákærða þykir að broti hans virtu hæfilega ákveðin 30.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Engan sakarkostnað leiddi af rannsókn og rekstri máls þessa.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærði, J-kk-nf H-kk-nf, greiði 30.000 króna sekt til ríkissjóðs og komi fjögurra daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

K-kk-nf H-kk-nf